Hege Nordheim-Viken

Hege Nordheim-Viken (født 1969) er en norsk politiker (Sp).

Hun var ordfører i Høylandet kommune fra 2011 til 2023. Senterpartiet hadde flertall alene i kommunestyret. Hun ble kommunens første kvinnelige ordfører. Hun stilte ikke til gjenvalg i 2023.

Hun har vært medlem av Nord-Trøndelag og senere Trøndelag fylkesting siden 2015.

Hun er utdannet cand.agric. i husdyrfag fra NLH fra 1994 og dr.scient. i husdyrernæring fra 2008. Fra 1996 til 2006 var hun forsker ved Planteforsk i Bodø.

Hun giftet seg i 2001 med Bård Håvard Viken, daværende fylkesskogmester i Nordland. De overtok i 2006 hans slektsgård Vestre Viken på Høylandet. Hege Nordheim-Viken var daglig leder i Indre Namdal regionråd før hun ble ordfører i 2011.

 Referanser 

 Eksterne lenker 


Kategori:Ordførere i Høylandet
Kategori:Sp-ordførere i Trøndelag
Kategori:Sp-ordførere i Nord-Trøndelag
Kategori:Norske agronomer
Kategori:Norske bønder
Kategori:Personer fra Vestvågøy kommune